**Trykkefrihedsselskabet – Generalforsamling – 18.03.2018**  
**1. Valg af dirigent**   
  
Lars Hedegaard blev valgt.  
Lars Hedegaard konstaterede, at generalforsamlingen er lovligt indkaldt.

**2. Bestyrelsens beretning om det forløbne foreningsår**

**3. Forelæggelse af regnskab for det forløbne og budget for det indeværende foreningsår til godkendelse**   
  
Aia gennemgik regnskabet, da Claus ikke kunne deltage. Aia læste Claus' bemærkninger til regnskabet op.  
Ingen bemærkninger til regnskabet – regnskabet er enstemmigt godkendt.

**4. Fastsættelse af kontingent for det kommende foreningsår**

Aia indstillede til en fastholdelse af det nuværende kontingent. Kontingentet blev enstemmigt vedtaget.

**5. Indkomne forslag fra bestyrelsen eller medlemmer: Bestyrelsen fremsætter forslag om ændring af vedtægten:**

- honorering af formanden (§ 7, jf. bilag 1)

Der blev drøftet om formanden muligvis skulle honoreres ud fra en deltidsstilling, fremfor en fuldtidsstilling. Derudover blev der stillet spørgsmål til størrelsen på en arv der tilkommer Trykkefrihedsselskabet.   
Bestyrelsen ved endnu ikke hvor meget der arves, indtil videre har bestyrelsen kun et skøn. Desuden ved vi ikke hvornår pengene i så fald vil blive udbetalt. Det blev begrundet fra bestyrelsens side, at vi skal bruge pengene nu når vi har dem i kampen for ytringsfriheden, derfor skal en formand også honoreres ud fra en fuldtidsstilling, så vedkommende kan lægge alt arbejde i vores sag.  
  
Der blev stillet ændringsforslag til forslaget om, at der skal stå, ”kan”, så der i forslaget står at formanden ”kan” honoreres. Dette blev dog afvist, da ordet er irrelevant, idet man i forvejen ikke kan betale den nye formand penge, hvis der ikke er penge i kassen til dette.

Forslaget blev vedtaget – 5 stemte blankt.

- valg af formand (§§ 4 og 7, jf. bilag 2)

Enstemmigt vedtaget uden bemærkninger.

- stemmeret for nye medlemmer (§ 6, jf. bilag 3)

Enstemmigt vedtaget uden bemærkninger.

- Mulighed for valg af 3 suppleanter (§ 4, jf. bilag 4)

Enstemmigt vedtaget uden bemærkninger.

- Indkaldelse til generalforsamling via elektronisk post (§ 5, jf. bilag 5)

Enstemmigt vedtaget uden bemærkninger.

**6. Under forudsætning af vedtægtsændringerne under pkt. 5, bilag 1 og 2 vedtages: Valg af ny formand**   
Opstillet – Aia Fog

Aia Fog blev valgt som formand med et stort bifald.

**7. Valg af 5 bestyrelsesmedlemmer og 2 suppleanter**

Opstillet til bestyrelsen:  
Lone Nørgaard  
Christian Frei  
Michael Pihl  
Kirsten Valeur  
Tania Groth

Opstillet som suppleanter:  
Leif Barbré Knudsen  
Katrine Winkel Holm

De blev alle valgt.

**7. Valg af revisor**

Ole Gerstrøm genopstiller.   
Ole Gerstrøm blev valgt.

**8. Eventuelt**

Medlemmer opfordres til af bestyrelsen, at de oplyser deres e-mail, så de fremadrettet kan kontaktes elektronisk.

Der drøftes forslag til, at et arrangement kunne være med den engelske aktivist Tommy Robinson.  
  
Der foreslås fra salen, at Trykkefrihedsselskabet skal have deres egen knaps nål med logo, samt visitkort.